Foto: Oliy sud Matbuot xizmati Ramazon hayiti arafasida Oliy sud raisi o‘rinbosari X.Yodgorov, Oliy sud, Toshkent viloyati va Toshkent shahrida faoliyat yuritayotgan ayol sudyalar, jamoatchilik vakillari ishtirokida Zangiota tumanida joylashgan ayollar jazo o‘tayotgan muassasasida bo‘lib, ochiq muloqot o‘tkazishdi, deb yozadi Oliy sud matbuot xizmati. Foto: Oliy sud Matbuot xizmati Ma’lum qilinishicha, jazoni ijro etish muassasasida sayyor sud majlisi ham bo‘lib o‘tdi. Unda jami 19 nafar ayol jazodan ozod etilib, uyiga - oilasi bag‘riga qaytarildi. Bundan tashqari, 20 nafar ayol qamoqdan ozod etilib, manzil-koloniyasiga o‘tkazildi. Foto: Oliy sud Matbuot xizmati Xabar berilishicha, sayyor suddan so‘ng Oliy sud raisi o‘rinbosari jazoni ijro etish muassasasidagi mahkumalarni qabul qilib, ularning murojaatlarini tingladi. 17 nafar mahkumaning nazorat tartibidagi arizalari ko‘rib chiqish uchun qabul qilindi.